ปรับตัวเข้ากับสิ่งรอบด้าน มั่นใจในตัวเอง เป็นคนสะอาดและเป็นระเบียบ มีทักษะการมีปฏิสัมพันธ์ที่ดี
โดยเฉพาะถ้าคุณมาจากต่างวัฒนธรรม คุณอาจจะมีปัญหากับการตั้งตัวสร้างสังคมเมื่อคุณอยู่ที่นั่นใหม่ๆ ให้ลองหาคนที่มีพื้นฐานใกล้เคียงกับคุณ จำไว้ว่าในขณะที่คุณพยายามปรับตัวให้เข้ากับสิ่งแวดล้อมใหม่อยู่นั้น คุณจะได้ประโยชน์จากการอยู่รอบๆ คนที่คุณรู้ว่าคุณมาจากที่ไหน ซึ่งจะช่วยให้คุณรู้สึกว่าตัวเองเป็นคนปกติ ได้รับการช่วยเหลือและความเข้าใจ   ลองค้นหากลุ่มพบปะกันบนอินเทอร์เน็ต มองหากลุ่มที่ศูนย์ชุมชนใกล้บ้านของคุณ กลุ่มคนบ้านเดียวกันในมหาวิทยาลัย หรือลองไปสถานที่ทางศาสนาของคุณดูก็ได้ การพยายามไม่ทำตัวโดดเด่นในทางที่ไม่ดีนั้นเป็นสิ่งที่ยุ่งยาก โดยเฉพาะการแต่งกาย นอกเหนือจากชุดประจำวัฒนธรรมที่คุณอาศัยอยู่แล้วนั้น พยายามอย่าแต่งตัวที่ดูพื้นๆ มากกว่าคนรอบๆ ตัวคุณ โดยเฉพาะในที่ทำงานถือเป็นเรื่องที่สำคัญ แต่การแต่งตัวก็เป็นสิ่งที่แนะนำกันได้ในแวดวงสังคมเช่นกัน   การเลียนแบบจะช่วยสร้างความเชื่อมั่นในตัวเอง เมื่อคุณเห็นตัวเองแต่งกายหรือมีพฤติกรรมที่เหมือนกับคนที่คุณชื่นชม ความมั่นใจของคุณก็จะเพิ่มขึ้น และความไม่แน่วแน่ในตัวเองก็จะลดลง   จนกว่าคุณจะเริ่มรู้สึกมั่นใจและผ่อนคลายจากความเสี่ยงด้านการแต่งกาย การยืนยันตัวเองด้วยการเลียนแบบจะทำให้คุณรู้สึกเข้มแข็งขึ้นและได้ติดต่อกับผู้คนมากยิ่งขึ้น การปรับตัวกับสิ่งรอบข้างนั้นไม่ใช่แค่นำวัฒนธรรมใหม่มาใช้ แต่ต้องปรับตัวเข้ากับสถานการณ์ในทุกๆ วันด้วยเช่นกัน เมื่อคุณถึงห้อง ให้สังเกตคนที่อยู่ในห้องนั้น ถ้าทุกคนดูเหมือนจะมีอารมณ์รุนแรง อย่าทำอะไรที่ดูเหมือนจะตรงกันข้ามกับอารมณ์ของสถานการณ์นั้น คุณอาจไปทำให้คนที่กำลังโศกเศร้ากันเต็มห้องให้เสียใจและแปลกแยกจากคุณได้โดยการเล่าเรื่องตลกลามก   สังเกตภาษากายและการแสดงออกของคนในห้อง พวกเขายิ้มหรือไม่ หรือพวกเขาหน้านิ่งและไร้อารมณ์ พวกเขาแสดงออกอย่างง่ายๆ สบายๆ หรือเคร่งเครียด พยายามสังเกตให้เห็นและปรับตัวเข้ากับพวกเขาให้ได้ พวกเขาพูดกันด้วยเสียงเบา เสียงปกติ เสียงดัง หรือหัวเราะสุดเสียง ส่วนหนึ่งของการทำให้คนอื่นรู้สึกว่าคุณเป็น “พวกเดียวกับพวกเขา” ก็คือการแสดงพฤติกรรมที่เหมือนกับพวกเขา อย่างไรก็ตาม การเลือกทำก็ต้องระมัดระวังให้ดี เพราะกิจกรรมนั้นเป็นเหมือนบรรทัดฐานสังคมอย่างหนึ่ง ไม่ใช่สิ่งที่ทุกคนทำแล้วจะไม่ผิด ดังนั้น พยายามอยู่ห่างๆ จากพฤติกรรมที่ไม่ปลอดภัยและไม่ดีต่อตัวเองแม้ว่ามันจะทำให้คุณไม่เข้ากับสังคมก็ตาม เช่น ดื่มสุราจนเมา เสพติดยาที่ผิดกฎหมาย  ถ้าทุกคนในกลุ่มของคุณคลั่งไคล้กีฬาฟุตบอล ให้พยายามทำเป็นสนใจด้วยเช่นกัน เข้าร่วมการแข่งขันและเรียนรู้พื้นฐานการเล่นเอาไว้ ถ้าคุณรู้สึกเบื่อ คุณก็ไม่ต้องไปยึดติดอยู่กับมัน แต่ก็พยายามฝืนใจทำไป ถ้าคุณสามารถลดความกังวลใจว่าคนอื่นจะคิดอย่างไรกับคุณได้ คุณจะรู้สึกมีความสุขมากขึ้นและรู้สึกเครียดน้อยลง เมื่อคุณรู้สึกมั่นใจในตัวเองมากยิ่งขึ้น คุณก็จะมีพฤติกรรมอย่างคนปกติได้ ยิ่งคุณกังวลกับการเป็นคนปกติน้อยเท่าใด คุณก็ยิ่งมั่นใจในตัวเองมากเท่านั้น ภาษากายจะทำให้คุณแสดงพฤติกรรมออกมาอย่างมั่นใจและเป็นการยืนยันตัวเองเมื่อคุณรู้สึกเขินอายและไม่มีสมาธิ มีหลักฐานใหม่ๆ ที่แสดงว่าการ “แสดงออกอย่างมีพลัง” สามารถเปลี่ยนสารเคมีในสมองได้ เพราะจะเกิดการหลั่งฮอร์โมนเทสโทสเตอโรน (Testosterone) ซึ่งทำให้คุณรู้สึกเข้มแข็ง และยังลดปริมาณฮอร์โมนคอร์ติซอล (Cortisol) ซึ่งเป็นฮอร์โมนที่เกี่ยวข้องกับความเครียด   ภาษากายที่สื่อถึงความมั่นใจนั้นคือการที่คุณเปิดใจตัวเอง ให้ยืนแขนขาตรง อกผายไหล่ผึ่ง อย่ายืนตัวงอหรือปิดส่วนต่างๆ ของร่างกาย เพราะการแสดงออกอย่างเป็นกังวลจะทำให้เกิดการหลั่งฮอร์โมนที่เกี่ยวข้องกับความเครียดมากขึ้น   ก่อนที่คุณจะเข้าสู่สถานการณ์ที่ทำให้คุณประหม่า (เช่น พื้นที่สังคมใหม่ๆ ห้องเรียนใหม่ และการที่ต้องมีปฏิสัมพันธ์กับคนที่ล้อเลียนคุณ เป็นต้น) ให้ปลีกตัวออกไปอยู่คนเดียวและลองแสดงท่าทางถึงความมีพลังอย่างน้อย 2 นาที   ลองใช้ “ท่าทางของวันเดอร์วูเมน” โดยการยืดไหล่ไปด้านหลัง วางมือบนสะโพก ยืนโดยวางเท้าให้เท่ากับความกว้างของหัวไหล่ และเชิดหน้าขึ้น แม้แต่การนึกภาพตัวเองแสดงออกอย่างมั่นใจและเข้มแข็งก็สร้างความเปลี่ยนแปลงได้ ลองนึกภาพว่าตัวเองกำลังนั่งเอาเท้าวางบนโต๊ะ เอนหลังลงบนเก้าอี้และเอามือประสานกับศีรษะดู พยายามยืนแบบยืดไหล่และเอามือวางไว้บนสะโพกเสมอ ถ้าคุณพบว่าตัวเองกำลังลังเลใจ เช่น ถ้าซองใส่โทรศัพท์ของคุณนั้นผิดปกติ ให้ลองดูแล้วประเมินสถานการณ์ ดังนี้ ถ้าสิ่งนี้จำเป็นต่อการงานและวิถีชีวิตของคุณ แสดงว่ามันเป็นสิ่งที่คุณควรจะพกติดตัวเสมอ แต่ถ้าคุณสามารถเก็บโทรศัพท์ไว้ในกระเป๋าแทนได้ ก็ไม่จำเป็นต้องนำติดตัวมาด้วยให้คนอื่นดูถูก การให้เหตุผลแบบนี้จะทำให้คุณมีความรอบคอบมากขึ้น ทั้งนิสัยและการกระทำ นอกจากนี้ยังทำให้มีความมั่นใจมากขึ้นอีกด้วย คุณควรจะตระหนักถึงวิธีที่คุณจะมีปฏิสัมพันธ์กับคนอื่น และควรจะรู้ว่าคนอื่นๆ นั้นไม่ได้ตระหนักถึงบุคลิกที่แปลกจากสังคมทั่วไป (Idiosyncratic tendency) ของคุณ เมื่อคุณต้องรับมือกับสิ่งนี้ ให้ลองถามและให้พวกเขาได้อธิบาย พยายามสร้างบทสนทนาในหัวข้อที่คุณสบายใจที่จะพูด แล้วคุณจะรู้สึกว่าตัวเองโดดเด่นน้อยลง แน่นอนว่าคุณไม่จำเป็นต้องเป็นคนสูงและผอมเพื่อให้เข้ากับสังคมได้ อย่างไรก็ตาม การทานอาหารและออกกำลังกายก็สามารถพัฒนาการทำงานของร่างกายและจิตใจได้ในระยะยาว ความมั่นใจจากการรู้สึกดีในตัวเองจะช่วยให้คุณยอมรับตัวเองและแสดงออกกับคนรอบตัวคุณได้อย่างมั่นใจ    ทานอาหารที่ดีต่อสุขภาพ ลองทานอาหารที่มีทั้งโปรตีน คาร์โบไฮเดรต ผลไม้ ผัก และไขมันในทุกๆ วัน อย่างไรก็ตาม คุณไม่จำเป็นต้องหมกมุ่นอยู่กับสุขภาพของตัวเองเพื่อมีสุขภาพที่ดี การทานไอศกรีมสักโคนหรือทานมันฝรั่งทอดสักถุงนั้นก็ไม่เสียหายอะไร แต่พยายามอย่าทานสิ่งเหล่านี้มากเกินไป ถ้าคุณเลือกทานแต่พอดี การทานอาหารเหล่านี้เป็นครั้งคราวก็มีความสำคัญต่อสุขภาพของคุณ ออกกำลังกายให้มาก ถ้าคุณใช้เวลาไปกับการดูโทรทัศน์ ให้ลุกออกจากโซฟาแล้วไปสูดอากาศนอกบ้าน ออกไปปั่นจักรยาน ว่ายน้ำ หรือเดินเล่นก็ได้ การทำกิจกรรมเคลื่อนไหวออกแรง (Physical activity) จะทำให้คุณมีสุขภาพที่ดีและมีหุ่นที่สวย คนส่วนใหญ่ไม่ชอบการเปลี่ยนแปลง อย่างไรก็ตาม การลองทำสิ่งใหม่ๆ ก็เป็นสิ่งสำคัญในการขยายขอบเขตของตัวเรา แม้ว่าคุณจะชอบทำหรือไม่ก็ตาม คุณจะได้เรียนรู้ตัวเองและกิจกรรมที่คุณได้ทำลงไป ลองหางานอดิเรกที่ทำกับเพื่อนๆ ได้ เพราะจะช่วยให้คุณมั่นใจในตัวเองมากยิ่งขึ้น บ้านที่เต็มไปด้วยสิ่งสกปรกและเปลือกลูกอมจะสร้างความประทับใจที่แย่ให้กับแขกที่มาบ้านคุณ คนส่วนใหญ่มักจะภูมิใจกับการอวดบ้านที่สะอาด มีสภาพนอกบ้านที่สวยงาม ดังนั้น แสดงให้แขกเห็นว่าคุณนั้นสามารถทำงานบ้านพื้นฐานได้ การเป็นคนสกปรกซกมกสามารถเห็นได้ชัดเจนแม้จะไม่ได้อยู่บ้านก็ตาม ดังนั้น การรักษาความสะอาดเป็นการกระทำที่ควรแต่ทำพอดี เพราะว่าจะทำให้คนอื่นตกใจได้ง่าย พยายามอยู่ตรงกลางระหว่างการเป็นคนเจ้าระเบียบเกินไปและซกมกเกินไปจนไม่สนใจทำความสะอาด ไม่ต้องสงสัยว่าทำไมมนุษย์ถึงพัฒนาการทำความสะอาดตัวเองเป็นกิจวัตรประจำวัน การรักษาความสะอาดและการดูแลตัวเองเป็นประจำนั้นเป็นสิ่งที่สำคัญต่อรูปลักษณ์ภายนอกเช่นเดียวกับสุขภาพทางกายและสุขภาพทางจิต การทำความสะอาดเป็นกิจวัตรประจำวันเป็นวิธีที่ทำให้คุณดูสะอาดได้โดยไม่ต้องพยายามอะไรมากมาย และคนรอบๆ ตัวก็จะชื่นชมในความสะอาดของคุณ    แปรงฟันและใช้ไหมขัดฟัน การใช้ไหมขัดฟันทุกวันจะช่วยให้ฟันของคุณนั้นสวยงามและสะอาดอยู่เสมอ ใช้สารดับกลิ่นตัวทุกครั้งก่อนออกจากบ้าน กลิ่นตัวที่เหม็นจะทำให้คนรอบข้างเกิดความประทับใจในทางที่แย่ได้เร็วที่สุด ถ้าคุณมีกลิ่นตัวที่แรงมาก ให้พบแพทย์เพื่อให้แพทย์แนะนำสารดับกลิ่นตัวให้กับคุณ  แม้ว่าคุณจะไว้ผมยาว ก็ขอให้คอยตัดผมเป็นประจำ แต่คุณก็ไม่จำเป็นต้องตัดผมบ่อยๆ เส้นผมที่ได้รับการดูแลอย่างดีก็สร้างความประทับใจได้ ในทางกลับกัน คุณสามารถโดดเด่นออกมาได้ด้วยการหลีกเลี่ยงกิจกรรมทางสังคม พยายามอย่าเสียเพื่อนหรือกีดกันเพื่อนร่วมงานออกไปโดยการปฏิเสธคำเชิญของพวกเขาครั้งแล้วครั้งเล่า การออกสังคมนั้นอาจจะเป็นสิ่งที่น่ากลัว โดยเฉพาะถ้าพวกเขาอยู่กับคนที่ไม่ทันได้รู้จักดี คุณคงไม่ได้มีช่วงเวลาตามที่คุณต้องการตลอดเวลา อย่างไรก็ตาม ความสามารถในการมีส่วนร่วมกับกิจกรรมทางสังคมที่กว้างขวางจะทำให้คุณรู้สึกเป็นคนปกติและเข้าถึงได้มากขึ้น วิธีที่ง่ายที่สุดในการทำก็คือการเปิดใจที่จะสร้างเพื่อนในทุกๆ ที่ที่คุณไป พยายามอย่ากังวลกับการเข้าร่วมกลุ่ม หรือแม้แต่คนที่คุณชอบ ถ้าคุณสามารถเข้าไปพวกเขาได้ดี ความเป็นเพื่อนก็จะเป็นธรรมชาติและเป็นปกติอย่างสมบูรณ์ การมีเพื่อนจะทำให้คุณแสดงออกว่าคุณเป็นคนที่เข้าถึงได้ สังคมมักคิดถึงคนที่ชอบอยู่ท่ามกลางผู้คนในแง่ดี การเป็นคนงี่เง่ากับเพื่อนสนิทที่คุณสบายใจที่จะอยู่ด้วยนั้นก็เป็นนิสัยตามธรรมชาติ อย่างไรก็ตาม เมื่อคุณตั้งเป้าหมายที่จะสร้างความประทับใจที่ดี ก็พยายามทำตัวให้สุภาพเข้าไว้ การพบปะคนใหม่ๆ นั้นเป็นเรื่องที่น่าตื่นเต้น แต่อย่าลืมว่ายังมีช่วงเวลาที่จะพูดคุยกับเพื่อ “ละลายพฤติกรรม” (Ice breaker) ก่อนที่คุณจะรู้สึกสบายใจต่อกันและกัน อย่าพยายามทำตัวใกล้ชิดมากเกินไป หรือพูดเรื่องส่วนตัวในบทสนทนา (เช่น ปัญหาสุขภาพ รสนิยมทางเพศ เหตุการณ์เฉียดตาย เป็นต้น) จนกว่าคุณจะรู้จักกันดีพอ ในขณะที่คุณกำลังทำความคุ้นเคยกับเพื่อนใหม่ ให้พยายามเลือกการใช้ภาษาของตัวเองให้ดีโดยไม่ทำให้พวกเขารู้สึกแปลกแยก การมีอารมณ์ที่รุนแรงนั้นเป็นเรื่องปกติ บางทีก็เป็นสิ่งที่คนต้องการแสดงออกมา อย่างไรก็ตาม การแสดงออกมากเกินไป (โดยเฉพาะอารมณ์โกรธและเศร้า) จะทำให้คนอื่นรู้สึกอึดอัดได้ พยายามควบคุมการตอบสนองทางอารมณ์กับเรื่องเล็กๆ ของตัวเองและแสดงอารมณ์ในทางที่สร้างสรรค์ อย่าตะโกน ขว้างปาสิ่งของ ด่าทอ และทำร้ายร่างกาย เมื่อใดก็ตามที่เป็นไปได้ ให้ปลดปล่อยความไม่พอใจออกมาอย่างสงบ เงียบ และสุภาพ  ถ้าคุณโมโหง่ายหรือมีเหตุผลที่คิดว่าคุณนั้นมีความเครียด อย่ากลัวที่จะติดต่อกับนักบำบัดหรือที่ปรึกษา การพูดคุยกับนักบำบัดไม่ได้หมายความว่าคุณเป็นคน “บ้า” การทำแบบนี้เป็นเหมือนเสียงแห่งสวรรค์ที่ช่วยให้คุณก้าวพ้นความยากลำบากมาได้ หรืออาจจะเป็นอย่างอื่นที่สำคัญกว่านั้น การมีความคิดที่เครียดเกี่ยวกับสิ่งๆ หนึ่งเป็นเรื่องปกติ เช่น ปัญหาการเมือง เป็นต้น การประสบกับการโต้เถียงด้วยเหตุผลที่อ่อนไหวกับคนอื่นๆ นั้นไม่ได้เป็นเรื่องที่เสียหาย อย่างไรก็ตาม ถ้าคุณล้อเลียนหรือโจมตีคนอื่นบ่อยเกินไปเนื่องจากความคิดของพวกเขาไม่ตรงกับคุณ คุณอาจจะพบว่าตัวเองนั้นเป็นคนนอกคอก ดังนั้น ให้เปิดใจรับฟังความเห็นของผู้อื่นและเป็นคนใจกว้างเอาไว้
หาคนที่คุ้นเคย. พยายามทำตามคนที่อยู่รอบตัวคุณ. พิจารณาสภาพแวดล้อมอย่างละเอียด. พยายามมีพฤติกรรมและทำกิจกรรมที่เหมือนกับคนรอบตัวคุณ. เคารพความคิดเห็นของคนอื่นในทางที่ดี. ใช้ภาษากายเพื่อเสริมสร้างความมั่นใจ. ให้เหตุผลกับสิ่งที่คุณจะเลือก. ใช้วิธีสื่อสารด้วยความสบาย. ดูแลร่างกายของตัวเอง. ลองทำสิ่งใหม่ๆ อย่างสม่ำเสมอ. ดูแลรักษาบ้านหรือห้องเช่าให้สะอาดและเรียบร้อยอยู่เสมอ. พยายามรักษาความสะอาด. หาเวลาในการดูแลรูปร่างและความสะอาดของตัวเอง. เข้าร่วมกิจกรรมทางสังคม. ปลูกฝังความตื่นตัวในชีวิตสังคม. ทำตัวให้สุภาพและมีมารยาทที่ดี. อย่าเปิดเผยตัวเองมากและเร็วเกินไป. ควบคุมอารมณ์ของตัวเอง. ผ่อนคลายความคิดของคุณ.
https://www.wikihow.com/Be-Normal https://www.wikihow.com/Be-Normal https://www.wikihow.com/Be-Normal https://www.wikihow.com/Be-Normal
Adjusting to Your Surroundings Being Confident in Yourself Being Clean and Organized Having Good Interpersonal Skills